Urganch xalqaro aeroporti 8-avgust kuni o‘z ishini boshlaydi

Urganch xalqaro aeroporti 8-avgust, chorshanba kuni o‘z ishini boshlaydi. Bu haqda “O‘zbekiston havo yo‘llari” MAK “Daryo”ga xabar bermoqda.

Urganch xalqaro aeroporti  8-avgustdan boshlab mahalliy qatnovlarni qabul qilib, shtat rejimida ishlashni boshlaydi.
Aeroportdan Moskva va Sankt-Peterburg shaharlariga qatnovlar 10-avgust, juma kunidan boshlanadi.
Eslatib o‘tamiz, Urganch xalqaro aeroporti joriy yilning 16-iyulidan texnik sabablar va harorat rejimi sababli vaqtincha yopilgan. Aeroportidan amalga oshiriladigan qatnovlar Nukus aeroportiga vaqtincha ko‘chirilgan edi.